ይህ ፎርሜሽን ኳስ ተቆጣጥሮ ለመጫወት አመቺ ነው፡፡ በተለይ ደግሞ በግራና በቀኝ በኩል ያሉት አማካዮች ጋዲሳ መብራቴና አሜ መሃመድ ወደ ውስጥ አጥብበው ሲጫወቱ የመስመር ተከላካዮቹ አብዱል ከሪም መሃመድና ሄኖክ አዱኛ የሜዳውን መስመር ይዘው ለማጥቃት እንዲሄዱ ይጋብዛል፡፡ ከዚህ በተጨማሪ ሁለቱን አጥቂዎች (ጌታነህ ከበደንና አሌክስ አርቶማ) እንዲሁም 10 ቁጥር ቦታ ላይ የሚጫወተውን ካሲም ታይሰንን ጨምሮ አምስት ተጨዋቾች ማጥቃት ላይ እንዲሳተፉ ያርጋቸዋል፡፡ ይህ ማለት ሙሉዓለም መስፍንን፤ አሜ መሃመድንና ጋዲሳ መብራቴን ሳይጨመር ሲሆን አሜ መሃመድና ጋዲሳ መብራቴ ከተጨመሩበት ደግሞ ሰባት ተጨዋች በማጥቃት ውስጥ እንዲሳተፉ ያደርጋል ማለት ነው፡፡ ከዚህ በመነሳት የማጥቃት አማራጩን አብዝቶ የሚጫወተውን ቅዱስ ጊዮርጊስን ጠብቀን ነበር፡፡
